Oproštaj Petea Samprasa (25/8/03) - 2003-08-25
Osvojio je 64 turnira, a šest godina zaredom bio najbolje rangirani svjetski tenisač (1993-1998)
Najbolji tenisač svih vremena, Pete Sampras, oprostio se od aktivnog igranja tenisa. Tridesetdvogodišnji Sampras ima 14 osvojenih Grand Slam turnira. Prvi i posljednji osvojio je upravo na U.S. Openu u New Yorku. Tijekom petnaestogodišnje karijere, rekordnih sedam puta osvajao je Wimbledon, pet puta spomenuti U.S. Open, te dva puta Otvoreno prvenstvo Australije. S 19 godina je postao najmladji tenisač koji je ikada osvojio Otvoreno prvenstvo Sjedinjenih Država. Ukupno je osvojio 64 velika turnira, a šest je godina za redom bio najbolje rangirani svjetski tenisač, 1993-1998, čime je oborio rekord Jimmyja Connorsa. Sampras je osam godina nastupao za američku Davis Cup reprezentaciju s kojom je 1992 i 1995. godine osvojio to najveće ekipno natjecanje u svijetu tenisa. Večeras, zapravo i počinje U.S.Open, posljednji ovogodišnji Grand Salm turnir koji će do 7.rujna biti najposjećenije sportsko natjecanje u svijetu u ovoj godini s više od 600 tisuća posjetitelja. I ovogodišnji turnir će, kao i prošlogodišnji, biti održan pod izvanrednim mjerama sigurnosti, a američku će zastavu, u procesiji u kojoj će gledatelje pozdraviti tenisači iz preko 50 zemalja, nositi zajedno njujorški polacijci, vatrogasci te marinci. Nastupit će i glumac Alec Baldwin, inače, rodjeni Njujorčanin. Što se tiče prvog kola U.S.Opena ono nudi nekoliko izuzetni zanimljivih mečeva: prije svih onaj izmedju trenutačno prvog igrača svijeta Andy Roddicka i britanskog tenisača Tima Henmana. Prvi nositelj Andre Agassi igra protiv Alexa Corretje. Kao jedan od zanimljivijih susreta izdvaja se i meč izmedju Ivana Ljubičića i Paul-Henrija Mathieua. Ivo Karlović nastupa protiv 21-og nositelja Felixa Mantille, Mario Ančić protiv Jiri Novaka, koji je deseti nositelj. Roko Karanušić igra protiv 33-ćeg nositelja Juana Ignacia Chele. Kod djevojaka, Katarina Šprem danas igra protiv odlične američke tenisačice Meghann Shaughnessy, inače 17-te nositeljice. Na kvalifikacijskom turniru za odlazak na Ljetne olimpijske igre u Athenu, američka košarkaška reprezentacija ima vrlo malo vremena da popravi igru, jer statistika je neumoljiva: Jason Kidd ima manje od tri koša po utakmici, postotak šuta iz slobodnih bacanja je samo 64 posto, a po utakmici američki košarkaši gube više od 16 lopti! U drugi krug kvalifikacija, s kojih samo tri momčadi odlaze iduće godine u Atenu, osim Sjedinjenih Država plasirale su se još i Argentina, Kanada, Portoriko i Meksiko